Mark Sinisoo

Mark Sinisoo (kuni 21. aprillini 1936 Mark Sinnisov; 22. juuni 1932 – 24. juuni 2020Postimees, 27. juuni 2020, lk. 21 (surmakuulutused)) oli eesti diplomaat, küberneetik, mälumängur ja tõlkija"Teaduslugu ja nüüdisaeg X". Tallinn: TTEÜ, 1997. "Autoreist", lk 228-229. 

Ta lõpetas aastal 1951 Tallinna 10. Keskkooli ja aastal 1956 cum laude Tallinna Polütehnilise Instituudi mehaanikateaduskonna elektrijaamade, võrkude ja süsteemide erialal.TTÜ lõpetajad 1918–2006

1990. aastatel oli Sinisoo Eesti välisministeeriumi poliitikaosakonna nõunik. 1998. aastal sai temast Eesti Vabariigi erakorraline ja täievoliline suursaadik Jaapanis. 2000. aastal kutsuti ta sellelt ametikohalt tagasi.

Mark Sinisoo on tõlkinud inglise keelest eesti keelde kriminaalromaane tuntud autoritelt nagu Margery Allingham, Agatha Christie, Geoffrey Household, Philip MacDonald, Ngaio Marsh ja Rex Stout.Mark Sinisoo Eesti rahvusbibliograafia andmebaasis (vaadatud 27.02.2020)

Sinisoo kuulus Vikerraadio mälumängusaate "Mnemoturniir" mälumängumeeskonna algkoosseisu. Ta esines korduvalt ka raadiosaates "Meelejahutaja". Hiljem on ta mänginud episoodilistes osades Eesti mängufilmis "Minu naine sai vanaemaks" (1976)Mark Sinisoo, Eesti filmi andmebaas ning telesarjades "Kelgukoerad" (2011) ja "Pilvede all" (2010, 2012)Mark Sinisoo, IMDb.

Mark Sinisoo isa oli ärimees Joakim Puhk Eesti rikkaima ärimehe salapoja lugu, Eesti Ekspress, 8. juuli 2020 ning abikaasa oli inglise keele õpetaja Ingrid Kuljus (1924–2007) Vana raamatu tõi tagasi Mark Sinisoo Postimees, 25. oktoober 2007.

Tunnustus
 2001 – Riigivapi V klassi teenetemärk

Raamatuid
 Ülo Kaasik, Henn Salum ja Mark Sinisoo. "Elektronarvutusmasinad" Tallinn: Eesti Riiklik Kirjastus, 1960.
 "Küberneetika: abiks lektorile" Tallinn: s.n., 1964. (Eesti NSV ühing "Teadus", 37).
 "Eestiaegsed asjad". Tallinn: Tänapäev, 2005. (2., oluliselt täiendatud trükk 2018).

Viited

Välislingid
 Miks suleti talveõhtutel tänavad liikluseks ja mis on hobusepass ning kingaröntgen? ERR, 28. märts 2018
 Katkend raamatust | Kaheksa põnevat lõiku ja fotot Mark Sinisoo raamatust "Eestiaegsed asjad" Delfi, 22. veebruar 2018
 Vana raamatu tõi tagasi Mark Sinisoo Postimees, 25. oktoober 2007
 Peeter Raidla. Suursaadikud elavad nagu kuninga kassid Õhtuleht, 26. juuli 2000

Kategooria:Eesti suursaadikud
Kategooria:Eesti küberneetikud
Kategooria:Eesti tõlkijad
Kategooria:Tallinna Tehnikaülikooli vilistlased
Kategooria:Tallinna Nõmme Gümnaasiumi vilistlased
Kategooria:Riigivapi V klassi teenetemärgi kavalerid
Kategooria:Rahumäe kalmistule maetud
Kategooria:Sündinud 1932
Kategooria:Surnud 2020